สวัสดี​ค่ะ​คุณ​ เมื่อวันที่23มิถุนายฉันได้มีเพศ​สัมพันธ์​กับเเฟนเเบบไม่ป้องกันเเละปล่อยใน​ (ปกติปัองกันตลอด)​หลังจากนั้นฉันได้กินยาคุ้มฉุกเฉิน​ หลังจากมีอะไรกันได้ประมาณ​30นาที​ ทำตามขั้นตอนทุกอย่าง​ ก่อนหน้าประจำเดือนหยุดไปได้2-4วัน​ ประมาณวันที่​20มิถุนายน​ จนถึงตอนนี้เลยมา​ เลยมาเกินอาทิตย์กว่าเเล้วประจำเดือนยังไม่มา​ เเละตอนนี้มีอาการคัดเต้านมด้วยค่ะ​ ไม่ทราบว่าเป็นผลข้างเคียงหรือโฮโมนผิดปกติค่ะ​ กล้วท้องค่ะ
สวัสดีค่ะ อาการประจำเดือนมาช้าอาจเป็นผลข้างเคียงจากยาคุมกำเนิดฉุกเฉินได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแนะนำสังเกตอาการ อาจซื้อชุดตรวจการตั้งครรภ์มาตรวจเองเบื้องต้นได้ ให้ผลบวกได้ 10-14 วันหลังมีการปฏิสนธิ หากให้ผลลบอาจเกิดจากผลข้างเคียงของยาคุมฉุกเฉิน ควรสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วันอีก ควรไปพบสูตินรีแพทย์เพื่อหาสาเหตุเพิ่มเติมถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก